ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΣΧΕΤΙΚΑ ΜΕ ΤΟ ΚΑΘΕΣΤΩΣ ΠΟΥ ΕΦΑΡΜΟΖΕΤΑΙ ΣΕ ΟΡΙΣΜΕΝΑ ΟΣΠΡΙΟΕΙΔΗ

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΣΧΕΤΙΚΑ ΜΕ ΤΟ ΚΑΘΕΣΤΩΣ ΠΟΥ ΕΦΑΡΜΟΖΕΤΑΙ ΣΕ ΟΡΙΣΜΕΝΑ ΟΣΠΡΙΟΕΙΔΗ

Με την παρούσα έκθεση, η Επιτροπή δίδει συνέχεια στις διατάξεις του άρθρου 6 παράγραφος 3 του κανονισμού (ΕΚ) αριθ. 1577/96 [1] που προβλέπει ότι η Επιτροπή θα υποβάλλει έκθεση σχετικά με την εφαρμογή του καθεστώτος που ισχύει για ορισμένα οσπριοειδή, η οποία θα συνοδεύεται, ενδεχομένως, από τις κατάλληλες προτάσεις.

[1] ΕΕ L 206 της 16.8.1996, σ. 4.

1. ΠΕΡΙΓΡΑΦΗ ΤΟΥ ΚΑΘΕΣΤΩΤΟΣ

Τα «οσπριοειδή» χαρακτηρίζουν τις καλλιέργειες φακής, ρεβιθιών και λαθουριών, που συγκομίζονται σε ξηρά σπέρματα. Οι καλλιέργειες αυτές τυγχάνουν ειδικού μέτρου κοινοτικής στήριξης, το οποίο έχει θεσπισθεί το 1989 με τον κανονισμό (ΕΟΚ) αριθ. 762/89 [2] για μία αρχική περίοδο τριών περιόδων εμπορίας που έληξε στις 30 Ιουνίου 1992.

[2] ΕΕ L 80 της 23.3.1989, σ. 76.

Το μέτρο αυτό συνίστατο σε μία κοινοτική ενίσχυση ανά εκτάριο σπειρωμένης και συγκομιζόμενης έκτασης, η οποία καθορίζεται ετησίως από την Επιτροπή. Η ενίσχυση αυτή ανερχόταν το 1989 σε 75 ECU (πρώην πράσινο ECU) ανά εκτάριο, εντός των ορίων μιας κοινοτικής εγγυημένης μέγιστης έκτασης (ΕΜΕ) 300 000 εκταρίων, η οποία αντιστοιχεί στον μέσο όρο των εκτάσεων που καλλιεργήθηκαν στην Κοινότητα κατά τη διάρκεια των περιόδων 1985/86, 1986/87 και 1987/88. Μία υπέρβαση της ΕΜΕ οδηγούσε σε μείωση της ενίσχυσης της επόμενης περιόδου.

Το καθεστώς παρατάθηκε στη συνέχεια επανειλημμένα. Τα συμπεράσματα του Συμβουλίου του Δεκεμβρίου 1993 ανέφεραν «την πρόθεση να ενισχυθεί προοδευτικά το ισχύον καθεστώς στήριξης» και, κατά συνέπεια, η Επιτροπή αύξησε την ενίσχυση σταδιακά μέχρι 150 ECU (πρώην πράσινο ECU) ανά εκτάριο το 1995/96.

Το ισχύον καθεστώς (κανονισμός (ΕΚ) αριθ. 1577/96) περιλαμβάνει τις γενικές γραμμές του καθεστώτος που είχε θεσπισθεί το 1989. Η ενίσχυση διατηρήθηκε στο επίπεδο της περιόδου 1995/96, ήτοι σε 181 ECU λαμβανομένου υπόψη του συντελεστού switch-over (150 x 1,207509 = 181 ECU). Πραγματοποιήθηκαν δύο σημαντικές τροποποιήσεις: η EME αυξήθηκε σε 400 000 εκτάρια και η μείωση της ενίσχυσης που προκύπτει από την υπέρβαση της EME εφαρμόζεται στο εξής κατά τη διάρκεια της σχετικής περιόδου. Ο κανονισμός (ΕΚ) αριθ. 1577/96 προσαρμόστηκε στη συνέχεια με τον κανονισμό (ΕΚ) αριθ. 1826/97 [3], προκειμένου να ληφθεί υπόψη μία τροποποίηση της ορολογίας στον τομέα των οσπρίων.

[3] ΕΕ L 260 της 23.9.1997, σ. 11.

Οι αιτήσεις ενίσχυσης που υποβάλλονται από τους παραγωγούς τυγχάνουν επεξεργασίας από το ολοκληρωμένο σύστημα διαχείρισης και ελέγχου, κατ?εφαρμογή του κανονισμού (ΕΟΚ) αριθ. 3508/92 [4], όπως το σύνολο των ενισχύσεων ανά εκτάριο που χορηγούνται στο πλαίσιο της κοινής γεωργικής πολιτικής.

[4] ΕΕ L 355 της 5.12.1992, σ. 1.

2. ΕΦΑΡΜΟΓΗ ΤΟΥ ΚΑΘΕΣΤΩΤΟΣ

Κατά τη διάρκεια των τριών περιόδων που αποτελούν το αντικείμενο της παρούσας έκθεσης (1996/97, 1997/98 και 1998/99), σημειώθηκε συστηματικά υπέρβαση της EME, αντιστοίχως κατά 37,44%, 23,54% και 10,08%.

Κατά συνέπεια, η βασική ενίσχυση (181 ECU/εκτάριο) μειώθηκε κατ?αναλογία, σύμφωνα με τις διατάξεις που προβλέπονται σε περίπτωση υπέρβασης της ΕΜΕ. Το τελικό ποσό της ενίσχυσης ανήλθε αντιστοίχως σε 131,69 ECU/εκτάριο, 146,51 ECU/εκτάριο και 164,42 ECU/εκτάριο. Οι λεπτομέρειες όσον αφορά την εξέλιξη των εκτάσεων που καλλιεργούνται με οσπριοειδή, τις υπερβάσεις της EME και τα τελικά ποσά των ενισχύσεων εμφαίνονται στον πίνακα του παραρτήματος I.

3. ΠΙΘΑΝΕΣ ΒΕΛΤΙΩΣΕΙΣ ΤΟΥ ΚΑΘΕΣΤΩΤΟΣ

Κατά τη διάρκεια της περιόδου, την οποία καλύπτει η παρούσα έκθεση, προτάθηκαν πολυάριθμες βελτιώσεις του καθεστώτος.

Ορισμένες αναφέρονται σε μία ριζική αλλαγή του καθεστώτος, που θα πρέπει κατά συνέπεια να συγκεντρώσει συμπληρωματικούς δημοσιονομικούς πόρους, όπως η αύξηση της ΕΜΕ ή η προσθήκη νέων καλλιεργειών. Οι προτάσεις αυτές θα πρέπει να αποκλεισθούν στο σημερινό πλαίσιο.

Το θέμα της υπαγωγής στο καθεστώς των αροτραίων καλλιεργειών θίχθηκε κατά τη διάρκεια των συζητήσεων σχετικά με το Πρόγραμμα Δράσης 2000. Παρουσιάζει αμελητέο ενδιαφέρον για τους κατά παράδοση παραγωγούς φακής, ρεβιθιών ή λαθουριών, δεδομένου ότι μπορεί να οδηγήσει σε μία ορισμένη μετατόπιση των καλλιεργειών αυτών, χωρίς να επιφέρει πραγματική απλούστευση του καθεστώτος. Η εναλλακτική αυτή λύση δεν είχε ληφθεί υπόψη τη στιγμή της έγκρισης του Προγράμματος Δράσης 2000 και ως εκ τούτου δεν πρέπει να γίνει αναφορά σ?αυτή.

Τέλος, με μία γραπτή ερώτηση (αριθ. 3919/97), το Ευρωπαϊκό Κοινοβούλιο επέστησε την προσοχή της Επιτροπής στις σημαντικές υπερβάσεις της EME που οφείλονται στην αύξηση των εκτάσεων που καλλιεργούνται με λαθούρια, καλλιέργεια που προορίζεται για τη διατροφή των ζώων, ενώ οι δύο άλλες καλλιέργειες προορίζονται κυρίως για τη διατροφή του ανθρώπου. Με την ευκαιρία αυτή, τονίσθηκε ότι ο κωδικός της ονοματολογίας ήταν μάλλον λανθασμένος. Στην απάντηση της [5] της 6.1.1998, η Επιτροπή υπέδειξε ότι « η ταξινόμηση των δύο αυτών ειδών λαθουριών θα αποτελέσει αντικείμενο εμπεριστατωμένης εξέτασης, η οποία θα οδηγήσει, ενδεχομένως, σε μία πρόταση τροποποίησης της ισχύουσας νομοθεσίας ».

[5] ΕΕ C 187 της 16.6.1998, σ. 89.

4. ΠΡΟΤΑΣΗ

Μετά από επαλήθευση, φαίνεται ότι ο κωδικός της ονοματολογίας ex 0713 90 90 είναι σωστός. Πράγματι, στην προκειμένη περίπτωση πρόκειται για τον χαρακτηρισμό ενός τμήματος της διάκρισης 0713 «όσπρια ξερά, χωρίς λωβό έστω και ξεφλουδισμένα ή σπασμένα» εφόσον πρόκειται για λαθούρια που συγκομίζονται σε σπέρματα. Τα λαθούρια που συγκομίζονται χλωρά με τη μορφή χορτονομών υπάγονται στον κωδικό 1214 και δεν είναι επιλέξιμα βάσει του παρόντος καθεστώτος. Εφόσον τα λαθούρια δεν ορίζονται ρητά υπό 0713, πρέπει να ληφθεί υπόψη η διάκριση «άλλα»: 0713 90, η οποία έχει μία υποδιαίρεση 0713 90 10 για τα σπέρματα που προορίζονται για σπορά. Στην περίπτωση των λαθουριών, τα σπέρματα που προορίζονται για σπορά υπάγονται στον κωδικό 1209 29 10. Δεν είναι επιλέξιμα βάσει του παρόντος καθεστώτος, αλλά μπορούν να υπαχθούν στη ρύθμιση για τους σπόρους προς σπορά. Για τα λαθούρια που συγκομίζονται σε σπέρματα και προορίζονται για τη διατροφή των ζώων, καταλήγουμε στον κωδικό ΣΟ 0713 90 90. Δεν αποδεικνύεται αναγκαία καμία άλλη διόρθωση του κανονισμού.

Η Επιτροπή κρίνει κατά συνέπεια ότι το καθεστώς πρέπει να εξακολουθήσει να ισχύει στην παρούσα μορφή του, δηλαδή με μία EME 400 000 εκταρίων και μία ενίσχυση 181 EUR/εκτάριο. Ωστόσο, οι υπερβάσεις της EME δείχνουν ότι η εξέλιξη των εκτάσεων θα πρέπει να συγκρατηθεί καλύτερα.

Γι?αυτό το λόγο, η Επιτροπή προτείνει να ληφθούν υπόψη οι διαφορετικοί προορισμοί των προϊόντων: διατροφή του ανθρώπου για τις φακές και τα ρεβίθια, διατροφή των ζώων για τα λαθούρια. Η σχετική αναλογία των εκτάσεων, για τις οποίες έχει ζητηθεί ενίσχυση από την έναρξη της εφαρμογής του μέτρου εμφαίνεται στο παράρτημα II, όπου προκύπτει ότι κατά μέσο όρο οι φακές και τα ρεβίθια αντιπροσώπευαν περίπου 40% των εκτάσεων που έτυχαν ενίσχυσης και τα λαθούρια 60%. Προτείνεται λοιπόν να υποδιαιρεθεί η ΕΜΕ με αυτή τη βάση, δηλαδή αντιστοίχως σε 160 000 και 240 000 εκτάρια. Τα εκτάρια μιας ΕΜΕ που δεν έχουν χρησιμοποιηθεί κατά τη διάρκεια μιας περιόδου θα παρέχονται σε μια άλλη ΕΜΕ προτού διαπιστωθεί μία ενδεχόμενη υπέρβαση.

Τέλος, η Επιτροπή προτείνει επίσης την τροποποίηση της αρμόδιας επιτροπής διαχείρισης, προκειμένου να ευθυγραμμιστεί με τον κανονισμό που αφορά την πρακτική, αντικαθιστώντας την επιτροπή διαχείρισης αποξηραμένων ζωοτροφών με την επιτροπή διαχείρισης σιτηρών.

ΠΑΡΑΡΤΗΜΑ I

ΟΣΠΡΙΟΕΙΔΗ

Εκτάσεις που έχουν αποτελέσει αντικείμενο αίτησης ενίσχυσης

’ρθρο 3 του κανονισμού (ΕΚ) αριθ. 1644/96

Έκταση (εκτάρια)

>ΘΕΣΗ ΠIΝΑΚΑ>

ΠΑΡΑΡΤΗΜΑ II

ΟΣΠΡΙΟΕΙΔΗ

Εκτάσεις που έχουν αποτελέσει αντικείμενο αίτησης ενίσχυσης

(εκτάρια)

>ΘΕΣΗ ΠIΝΑΚΑ>

>ΑΝΑΦΟΡΑ ΣΕ ΓΡΑΦΗΚΟ>